b'\n_START_ARTICLE_\nDaniel Libeskind\n_START_SECTION_\n\xc5\xbdivotopis\n_START_PARAGRAPH_\nLiebeskind je ro\xc4\x91en 12. svibnja 1946. god. u \xc5\x81\xc3\xb3d\xc5\xbau (Poljska), kao drugo dijete Dore i Nachmana Libeskinda, poljskih \xc5\xbeidova koji su pre\xc5\xbeivjeli strahote holokausta._NEWLINE_Nakon prou\xc4\x8davanja glazbe u Izraelu, Libeskind se 1959. god. seli u SAD gdje je diplomirao na Bronx High School of Science do 1965., a potom magistrirao arhitekturu na Cooper Union School u New Yorku . Naposljetku je zavr\xc5\xa1io svoj studij arhitekture za dvije godine na Sveu\xc4\x8dili\xc5\xa1tu u Essexu (UK) ._NEWLINE_Godine 1985., Libeskind je osvojio prvu nagradu Leone di Petra na Venecijanskom bijenalu. Godine 1988., sudjelovao je u izlo\xc5\xbebi dekonstuktivisti\xc4\x8dkih arhitekata u njujor\xc5\xa1kom Muzeju moderne umjetnosti, a potom je od 1989. do 1998. bio odgovoran za realizaciju \xc5\xbdidovskog muzeja u Berlinu. Ovaj muzej je izgra\xc4\x91en kao utjelovljenje ideala izlo\xc5\xbebe dekonstruktivista. Njegova neobi\xc4\x8dna arhitektura prepuna simbolike ispunjava samu svrhu postojanja muzeja. Libeskind, primjerice, u planu zgrade tvori liniju za posjete koju je nazvao praznom linijom, sastavljenom od \xc5\xa1est praznina kroz muzej u cijeloj duljini, \xc5\xa1to simbolizira odsustvo nestalih osoba tijekom holokausta u njema\xc4\x8dkoj povijesti. _NEWLINE_Sa suprugom Ninom osnovao je 1989. god. Studio Daniel Libeskind, sa sjedi\xc5\xa1tem u Berlinu, kao njezin glavni arhitekt. Od 1994. god. predaje na Kalifornijskom sveu\xc4\x8dili\xc5\xa1tu u Los Angelesu , ali je tako\xc4\x91er predavao na drugim sveu\xc4\x8dili\xc5\xa1tima diljem svijeta. Obra\xc4\x91uje razli\xc4\x8dite projekte, od kojih su neki jo\xc5\xa1 uvijek u vezi sa \xc5\xbeidovstva i holokausta (npr. Jewish Museum of San Francisco, Centar holokausta u Manchesteru)._NEWLINE_Dana 27. velja\xc4\x8de 2003., Libeskind je pobijedio na natje\xc4\x8daju za glavnog arhitekta za obnovu Svjetskog trgova\xc4\x8dkog centra u New Yorku._NEWLINE_Daniel liebeskind je izabran za \xc4\x8dlana Akademije likovnih umjetnosti u Berlinu 1994. god.\n_START_SECTION_\nDjela\n_START_PARAGRAPH_\nNjegove najznamenitije gra\xc4\x91evine su \xc5\xbdidovski muzej u Berlinu (Njema\xc4\x8dka), pro\xc5\xa1irenje Denverskog muzeja umjetnosti u Sjedinjenim Ameri\xc4\x8dkim Dr\xc5\xbeavama, Grand Canal Theatre u Dublinu (Irska), Imperial War Museum North u Manchesteru (Engleska), Michael Lee Chin-Crystal krilo Kraljevskog muzeja Ontarija u Torontu (Kanada), Felix Nussbaum Haus u Osnabr\xc3\xbccku (Njema\xc4\x8dka), Danski \xc5\xbeidovski muzej u Kopenhagenu (Danska), te Wohl centar na Bar-Ilan Sveu\xc4\x8dili\xc5\xa1tu u Ramat-Ganu (Izrael). Njegov portfolio tako\xc4\x91er uklju\xc4\x8duje i nekoliko stambenih projekata. Libeskind je svoja rad izlagao i u velikim muzejima i galerijama diljem svijeta, uklju\xc4\x8duju\xc4\x87i i Muzej suvremene umjetnosti, Bauhaus Archives, Art Institute of Chicago i Pompidou centru_NEWLINE_Daniel Libeskind je izabran za obnovu Svjetskog trgova\xc4\x8dkog centra u New Yorku. Njegov projekt je sje\xc4\x87anje na tragediju 11. rujna, ali i obe\xc4\x87anje nade. Sje\xc4\x87anje simbolizira o\xc4\x8duvanje Ground Zero-a (ostataka temelja ranijih nebodera) u podrumu, a nada za budu\xc4\x87nost je strijelovitost tornja One World Trade Center, koji \xc4\x87e po zavr\xc5\xa1etku 2014. god. biti vi\xc5\xa1i od 541 metara (najvi\xc5\xa1i stambeni toranj na Zapadu). Vrlo simboli\xc4\x8dno, svake godine 11. rujna toranj \xc4\x87e \xc4\x87e biti osvijetljen po danu bez hlada u 08:46 (vrijeme prvog udara) do 10:28 (vrijeme ru\xc5\xa1enja drugog tornja).'